Diari Oficial de la Generalitat Valenciana


Sumari del DOGV 1408, del 24-10-1990 (1990/819111)

ORDRE de 2 d'octubre de 1990, de la Conselleria de Cultura, Educació i Ciència, per la qual es convoquen els «IX Jocs Esportius de la Generalitat Valenciana».
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/02/(1)/dof/vci/html**

### Dades del document

Número de DOGV
:   1408

Data del DOGV
:   24-10-1990

Secció del DOGV
:   DISPOSICIONS GENERALS

Número del document
:   1990/819111


Data del document
:   02-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 d'octubre de 1990, de la Conselleria de Cultura, Educació i Ciència, per la qual es convoquen els "IX Jocs Esportius de la Generalitat Valenciana".  
Els «IX Jocs Esportius de la Generalitat Valenciana», tenen com a objectiu principal el foment i desenvolupament de la pràctica esportiva, en col·laboració amb el sistema educatiu en els seus diferents nivells, per al desenvolupament integral de la personalitat dels nostres joves, i també la creació de la infrastructura humana del nostre esport d'alt nivell.  
L'Ordre d'aquesta Conselleria de 19 de desembre de 1989, per la qual s'aprova el Pla d'Actuacions Coordinades amb les Diputacions Provincials de la Comunitat Valenciana en matèria de cultura educació per a l?exercici 1990, estableix en l'annex III que la convocatòria dels Jocs Esportius es farà per Ordre de la Conselleria de Cultura, Educació i Ciència.  
En virtut d'això, a proposta de la Direcció General d'Esports  
ORDENE  
Article primer  
Es convoquen els «IX Jocs Esportius de la Generalitat Valenciana».  
Article segon  
S'aprova la normativa per la qual es regirà aquesta convocatòria la qual figura com a Annex I d'aquesta Ordre.  
Article tercer  
La financiació d'aquests jocs per part de la Conselleria de Cultura, Educació i Ciència serà amb càrrec a la línia de subvenció 402/001/90 del programa 457.10 del pressupost de 1990.  
DISPOSICIO FINAL  
Única  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 d'octubre de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX I  
Normativa  
L'Àmbit de l'actuació  
Els Jocs Esportius de la Generalitat Valenciana recullen dos camps diferenciats però complementaris en la tasca i els objectius.  
D'una banda són un conjunt d'activitats competitives que tracten de fer promoció de l?esport i de recompensar les entitats i els esportistes que dediquen el seu temps a la formació esportiva, base del nostre esport d'alt nivell. D'altra tracten de motivar els joves perquè utilitzen el seu temps d'oci en activitats lúdiques les quals redundaran en una adequada i integral formació personal, ajudant a consolidar tant les seues estructures cognitives, emocionals i perceptives, com les bases morfofuncionals d'aquest.  
1.1. Jocs municipals  
Organitzats i controlats pels ajuntaments dins la seua autonomia quant a competències. Han d'orientar-se cap a la pràctica esportiva de l?esport base i l?esport per a tots i oferir la qualitat de vida i els continguts educatius inherents a l?esport praxi i assegurar que el ciutadà, i en aquest cas el jove en edat escolar, tinga accés, si més no la durant el curs a la pràctica de l?esport o l'activitat que cadascú trie, podent alhora practicar diversos tipus d'activitats, en les seues modalitats competitives, o lúdico-formatives.  
1.2. Jocs autonòmics  
Són organitzats per la Conselleria de Cultura, Educació i Ciència i els serveis territorials d'aquesta, i en col·laboració directa amb les diverses federacions esportives. Tracten d'encarrilar la practica esportiva de l?esport de base fins a l'actuació dels grups més qualificats en cada etapa, i configurar així la piràmide esportiva que, sense desatendre els aspectes formatius de l?esport descobresca al jove la realitat del món competitiu.  
Amb aquesta finalitat s'organitzen en diverses fases eliminatòries, segons la categoria i l?edat dels participants.  
2. Participants  
Aquests jocs organitzen l'activitat competitiva de l'esport sobre la base en les primeres etapes d'aprenentatge d'aquests. Per això s'ofereixen a xiquets i joves adolescents, en edat escolar, que pertanyen a centres educatius, a clubs i a associacions esportives o a qualsevol tipus d'entitat legalitzada com cal.  
S'estableixen les categories següents en funció de l'edat dels participants:  
- Benjamí, nascuts en 1981/82  
- Aleví, nascuts en 1979/80  
- Infantil, nascuts en 1977/78  
- Cadet, nascuts en 1975/76  
3. L'activitat i les seues modalitats   
3.1. Activitats i desplegament d'aquestes  
La realització dels jocs recull dues àrees independents però relacionades. D'una banda els jocs municipals, amb independència organitzativa i enfocament peculiar en cada ajuntament i d'altra banda els jocs autonòmics.  
3.2. Modalitats esportives Jocs municipals  
En els jocs municipals, s'organitzaran totes aquelles modalitats que es proposen en els diversos ajuntaments, tant esportives com lúdiques en les seues expressions de jocs populars i activitats físiques autòctones. Aquest jocs seran organitzats pels ajuntaments i hauran d'adaptar els calendaris per possibilitar la participació dels esportistes que han de passar als jocs autonòmics, sense prejudici que la resta continue l'activitat municipal fins a la fi dels curs.  
Jocs autonòmics  
Per a aquesta competició s'estableixen dos grups d'esports:  
Grup A:  
- Escacs   
- Atletisme   
- Camps a través   
- Gimnàstica rítmica   
- Pilota valenciana   
- Tennis   
- Taula  
Grup B:  
- Bàsquet   
- Handbol   
- Futbol   
- Futbol sala   
- Voleibol  
Qualsevol participant podrà inscriure's en un esport del grup B i en qualsevol del grup A sempre que els calendaris li permeten la participació; havent de competir una sola vegada per jornada i dia. Així mateix es podrà organitzar competició autonòmica en altres esports que igual que els anteriors aconseguesquen formar una llista de sis equips com a mínim per categoria i territorial.  
3.3. Fases de competició segons categories.  
- Benjamí: Municipal   
- Aleví: Municipal, comarcal i encontre territorial  
-Infantil: Municipal i autonòmica.  
- Cadet: Municipal, autonòmica i nacional.  
Nota: Quan el Consell Superior d'Esports definesca l'activitat que s'ha de realitzar a nivell nacional, es notificarà amb l'antelació suficient als implicats: categories, modalitats esportives, marques mínimes, núm. de participants establerts, etc.  
3.4. Calendari de competició Jocs municipals Els calendaris de competició en aquests jocs hauran de ser coordinats amb els autonòmics de manera que permetran la participació en les diferents fases autonòmiques dels equips que pertanyen al municipi i alhora que permeten allargar la competició local durant el curs escolar.  
Jocs autonòmics  
Com a continuació dels jocs municipals (i començament dels autonòmics). El nombre d'equips per esport que cada ajuntament podrà inscriure serà proporcional a la participació segons el quadre adjunt:  
 Participació Fase municipal Inscripció màxima  
 Nombre d'equips Nombre de grups Fase autonòmica  
 3-9 6 0  
 5-3 8 1  
 7-8 8-0 7  
 9-12 4-6 7  
 13-16 3-3 1  
 17-20 0-8 4  
\* A major participació podran inscriure's 1 de cada 4 equips.  
Segons les inscripcions presentades pels ajuntaments es formaran grups de 4-6 equips, i seran agrupats per proximitat geogràfica, d'acord amb els criteris establerts per cada comitè organitzador.  
Tindran consideració especial els esports amb poca participació i la categoria cadet, en la qual l'agrupació es farà per damunt dels límits locals i inclòs dels comarcals, organitzades directament pel Comitè Territorial o per la federació corresponent.  
Les dates de començament d'aquesta fase seran les següents:  
- Aleví i infantil: a principi de març.  
- Cadet: a la fi d'octubre, principi de novembre (per als qui no pugen tenir fase municipal).  
N'obstant això cada modalitat esportiva tindrà el seu calendari particular el qual serà notificat a través de circulars als inscrits, amb l'antelació suficient.  
Com a culminació dels jocs se celebrarà una final autonòmica entre quatre equips, com a mínim, de les categories cadet i infantil de cada esport, organitzada pel comitè organitzador dels Jocs Esportius de la Generalitat Valenciana.  
Les dates de realització d'aquestes finals seran les següents:  
- Categoria infantil: a mitjan juny  
- Categoria cadet: a la fi d'abril o principi de maig  
Notas: a) En camp a través les finals es realitzaran a principi de febrer.  
b) La final autonòmica i la manera de classificació en esports individuals es convocarà per mitjà de circulars als interessats.  
4. Organització dels Jocs  
Els Jocs de la Generalitat Valenciana s'organitzen jeràrquicament de la manera següent:  
4.1. Dins l?àmbit autonòmic  
Comitè organitzador del Jocs Esportius de la Generalitat Valenciana.  
- Direcció General d'Esports  
- Serveis Territorials de Cultura i Educació  
- Federacions  
Entre els anteriors s'han de nomenar els comitès de competició i de disciplina.  
4.2. Dins l?àmbit territorial Comitè Territorial organitzador del Jocs Esportius de la Generalitat Valenciana.  
- Serveis Territorials de Cultura i Educació  
- Ajuntaments  
- Federacions  
Entre els anteriors s'han de nomenar els comitès de competició i de disciplina.  
4.3. Dins l?àmbit municipal  
Els diversos ajuntaments tenen autonomia completa en l?organització esportiva dins la seua jurisdicció, no obstant això, és aconsellable que aquells ajuntaments que no ho hagen fet, nomenen els seus comitès organitzadors de competició i disciplina esportiva per a fer dinàmica l'activitat esportiva de base.  
4.4. Faltes i sancions  
Els comitès de competició i disciplina esportiva, vetlaran pel compliment de les normes establertes i aplicarà les sancions en els casos que corresponga, d?acord amb les normes disciplinàries dels Jocs Esportius de la Generalitat Valenciana.  
5. Documentació i inscripcions  
5.1. Inscripcions Qualsevol entitat de les descrites en l'apartat 2n. d'aquesta normativa podrà inscriure's mitjançant impresos normalitzats, on especificarà clarament en quines categories i en quins esports volen participar, i es considerarà que són conegudes i acceptades aquestes bases.  
Ningú no podrà participar sense haver-hi realitzat la seua inscripció corresponent.  
5.1.1. Categories benjamí, aleví i infantil.  
Les inscripcions seran úniques i es presentaran als Ajuntaments respectius els quals establiran les dates de realització. Les lliuraran conjuntament amb els calendaris de competició a la Direcció Territorial de Cultura i Educació que pertoque, abans del 15 d'octubre de 1990.  
Així mateix els ajuntaments enviaran als serveis territorials corresponents la llista d'equips que participaran en la següent fase abans del 27 de febrer en aquestes categories.  
La composició dels equips no podrà variar a partir del moment de la inscripció en aquesta fase.  
5.1.2. Categoria cadet Les inscripcions seran úniques i es presentaran als ajuntaments i als serveis territorials corresponents, els quals coordinaran amb les delegacions de les federacions implicades la confecció del calendari de competició d'acord amb aquelles. L'esmentat calendari serà lliurat als equips participants.  
El termini d'inscripcions finalitzarà el 27 d'octubre.  
5.2. Documentació La llicència esportiva és el document acreditatiu de la identitat del participant en qualsevol confrontació esportiva. Les llicències en els jocs municipals seran diligenciades per l'ajuntament de cada localitat.  
Per als jocs autonòmics en les diverses fases seran diligenciades pel servei territorial o per la federació corresponent. En aquesta fase serà imprescindible:  
- Full de composició de l?equip diligenciat com cal.  
- Llicència esportiva escolar.  
- El DNI o passaport individual en la categoria cadet.  
Els delegats i els entrenadors d'equips tenen l?obligació de presentar en la mesa arbitral o jutges de la prova, si s'escau, la seua llicència per actuar com a tals.  
6. Finançament  
Correspon als ajuntaments assumir el cost de les fases municipals, si bé la Conselleria de Cultura, Educació i Ciència podrà contribuir amb una ajuda per a la realització d'aquesta fase, d'acord amb els barems que s'establiran, atenent la participació i al volum d'activitat realitzada.  
Dins la fase autonòmica les eliminatòries seran sufragades a través dels serveis territorials corresponents.  
La final autonòmica serà sufragada per la Direcció General d'Esports.  
7. Assegurança mèdica  
Atès que els participants en els Jocs Esportius de la Generalitat Valenciana, siguen esportistes participants, entrenadors o delegats, estan en possessió d'una assegurança de malaltia o d'accident (bé siga pública o privada), i basant-se en l'experiència dels últims anys, en què el servei d'urgències del SVS atén el més elevat percentatge dels casos, la Direcció General d'Esports solament formalitzarà una assegurança d'accident per aquelles persones que la sol·liciten per mancar d'aquesta i de recursos econòmics.  
Així mateix, es concertarà una assegurança de responsabilitat civil que cobresca els esportistes participants, entrenadors i delegats, i perquè els empare aquesta caldrà haver fet la diligència de la fitxa corresponent en aquesta edició del Jocs Esportius de la Generalitat Valenciana.  
8. Clàusula final  
La Direcció General d'Esports podrà modificar aquesta normativa prèvia consulta al Comitè Organitzador dels Jocs Esportius de la Generalitat Valenciana, quan les circumstàncies així ho aconsellaran per a l'adequada realització i l?organització de l'activitat.


Còpia Permalink ELI